ᱥᱤ. ᱨᱚᱝᱜᱚᱨᱟᱡᱚᱱ

ᱪᱚᱠᱨᱚᱵᱚᱨᱛᱤ ᱨᱚᱝᱜᱚᱨᱟᱡᱚᱱ (ᱡᱟᱱᱟᱢ ᱑᱙᱓᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ, ᱟᱭᱟᱨ ᱥᱚᱝᱥᱚᱫᱽ ᱥᱚᱦᱮᱫ ᱟᱨ ᱥᱤᱧᱚᱛᱤᱭᱟᱹ ᱨᱤᱡᱚᱨᱵᱽ ᱵᱮᱸᱠ ᱨᱮᱱᱤᱡ ᱑᱙ᱼᱟᱹᱱᱤᱡ ᱜᱚᱵᱷᱚᱨᱱᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮᱭᱤᱡ ᱠᱟᱹᱣᱰᱤᱟᱹᱨᱤ ᱫᱤᱥᱟᱹ ᱩᱫᱩᱜ ᱢᱟᱰᱚᱣᱟ ᱨᱮᱱᱤᱡ ᱟᱭᱟᱨ ᱪᱟᱭᱨᱮᱛ ᱠᱟᱱᱟᱭ ᱾ ᱩᱱᱤ ᱫᱚ ᱤᱱᱟᱹ ᱦᱤᱞᱚᱜ ᱚᱸᱰᱮ ᱠᱷᱚᱱ ᱠᱟᱹᱢᱤᱭ ᱵᱟᱹᱜᱤᱭᱟᱫᱼᱟ ᱡᱟᱦᱟᱸ ᱦᱤᱞᱚᱜ ᱭᱩᱯᱤᱮ ᱟᱡᱟᱜ ᱫᱟᱲᱮᱭ ᱟᱫ ᱞᱮᱫ ᱛᱟᱭᱟ ᱾ ᱩᱱᱤ ᱢᱟᱰᱨᱟᱥ ᱥᱠᱩᱞ ᱳᱯᱷ ᱤᱠᱳᱱᱟᱢᱤᱠᱥ ᱨᱤᱱᱤᱡ ᱦᱚᱸ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟ ᱾

 ᱜᱤᱫᱽᱨᱟᱹ ᱡᱤᱭᱚᱱ 

᱑᱙᱔᱗ ᱟᱨ ᱑᱙᱔᱙ ᱛᱟᱞᱟ ᱨᱮ ᱱᱮᱥᱱᱟᱞ ᱵᱤᱨᱫᱟᱹᱜᱟᱲ (ᱛᱤᱨᱩᱪᱤᱨᱟᱯᱚᱞᱞᱤ) ᱨᱮᱱᱤᱡ ᱯᱟᱹᱴᱷᱩᱣᱟᱹᱭ ᱛᱟᱦᱮᱸ ᱟᱠᱟᱱ ᱨᱚᱝᱜᱚᱨᱟᱡᱚᱱ ᱫᱚ ᱢᱟᱫᱽᱨᱟᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱞᱳᱭᱳᱞᱟ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱮᱯᱟᱨ ᱥᱴᱨᱤᱢ ᱠᱷᱚᱱ ᱥᱚᱱᱮᱨ ᱨᱮᱱᱟᱜ ᱥᱤᱫ ᱥᱟᱠᱟᱢ ᱮ ᱟᱢᱮᱴ ᱞᱮᱫᱼᱟ (ᱡᱟᱦᱟᱸᱨᱮ ᱩᱱᱤ ᱫᱚ ᱭᱮᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱤᱡ ᱠᱟᱹᱣᱰᱤᱟᱹᱨᱤ ᱯᱨᱚᱯᱷᱮᱥᱚᱨ ᱴᱤ ᱮᱱ ᱥᱨᱤᱱᱤᱵᱟᱥᱚᱱᱤᱡ ᱠᱚᱱᱴᱮᱢᱯᱚᱨᱟᱨᱤᱭ ᱛᱟᱦᱮᱸ ᱠᱟᱱᱟ ᱾) ᱛᱟᱭᱚᱢ ᱛᱮ ᱩᱱᱤ ᱫᱚ ᱑᱙᱖᱔ ᱨᱮ ᱯᱮᱱᱥᱤᱞᱵᱮᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱠᱟᱹᱣᱰᱤᱟᱹᱨᱤ ᱨᱮ ᱯᱤᱮᱪᱰᱤ ᱟᱢᱮᱴ ᱠᱮᱫᱼᱟ ᱾ ᱩᱱᱤᱭᱟᱜ ᱛᱷᱤᱥᱤᱥ ᱨᱮᱱᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ "Variability of Demand Deposits" ᱾

 ᱠᱟᱹᱢᱤᱦᱚᱨᱟ 

ᱨᱚᱝᱜᱚᱨᱟᱡᱚᱱ ᱫᱚ ᱯᱮᱱᱥᱤᱞᱵᱮᱱᱤᱭᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱤᱱᱰᱤᱭᱟᱱ ᱤᱱᱥᱴᱤᱪᱩᱴ ᱳᱯᱷ ᱢᱮᱱᱮᱡᱽᱢᱮᱸᱴ ᱚᱦᱢᱮᱫᱟᱵᱟᱫᱽ (IIM-A) ᱥᱟᱶᱛᱮ ᱟᱹᱰᱤ ᱜᱟᱱ ᱴᱷᱟᱶ ᱨᱮᱭ ᱯᱟᱲᱦᱟᱣ ᱟᱠᱟᱫ ᱠᱚᱣᱟ ᱾ ᱩᱱᱤ ᱫᱚ ᱥᱚᱱᱮᱨᱥᱤᱫ ᱟᱨ ᱰᱚᱠᱴᱚᱨᱮᱴ ᱯᱚᱲᱦᱚᱱ ᱞᱟᱹᱜᱤᱫ ᱫᱚ ᱟᱭᱤᱟᱭᱤᱮᱢ-A ᱨᱮ ᱠᱟᱹᱣᱰᱤᱟᱹᱨᱤ ᱨᱮᱹᱱᱤᱡ ᱢᱤᱫ ᱧᱩᱛᱩᱢᱟᱱ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱢᱮᱠᱨᱳ ᱤᱠᱳᱱᱚᱢᱤᱠᱥ ᱨᱮ ᱩᱱᱤᱭᱟᱜ ᱯᱚᱲᱦᱚᱱ ᱯᱩᱛᱷᱤ ᱨᱮᱭᱟᱜ ᱫᱚ ᱵᱤᱡᱽᱱᱮᱥ ᱢᱮᱱᱮᱡᱽᱢᱮᱸᱴ ᱟᱥᱲᱟ ᱨᱮᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾  ᱩᱱᱤ ᱫᱚ ᱑᱙᱙᱗ ᱨᱮ ᱟᱭᱤᱟᱭᱤᱮᱢᱼᱮ ᱨᱮᱱᱟᱜ ᱚᱱᱚᱨᱟᱨᱤ ᱯᱷᱮᱞᱳ ᱛᱮᱠᱚ ᱢᱟᱹᱱ ᱢᱟᱱᱚᱛ ᱞᱮᱫᱮᱭᱟ ᱾

ᱩᱱᱤ ᱫᱚ ᱑᱙᱘᱒ ᱠᱷᱚᱱ ᱑᱙᱙᱑ ᱫᱷᱟᱹᱵᱤᱡ ᱥᱤᱧᱚᱛᱤᱭᱟᱹ ᱨᱤᱡᱚᱨᱵᱽ ᱵᱮᱸᱠ ᱨᱤᱱᱤᱡ ᱰᱮᱯᱭᱩᱴᱤ ᱜᱚᱵᱷᱚᱨᱱᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱒᱒ ᱰᱤᱥᱳᱢᱵᱚᱨ ᱑᱙᱙᱒ ᱠᱷᱚᱱ ᱒᱑ ᱰᱤᱥᱮᱢᱵᱚᱨ ᱑᱙᱙᱗ ᱵᱷᱤᱛᱨᱤ ᱨᱮ ᱥᱤᱧᱚᱛᱤᱭᱟᱹ ᱨᱤᱡᱚᱨᱵᱽ ᱵᱮᱸᱠ ᱨᱮ ᱜᱚᱵᱷᱚᱨᱱᱚᱨ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾

ᱩᱱᱤ ᱫᱚ ᱒᱔ ᱱᱚᱵᱷᱮᱢᱵᱚᱨ ᱑᱙᱙᱗ ᱠᱷᱚᱱ ᱓ ᱡᱟᱱᱩᱣᱟᱨᱤ ᱒᱐᱐᱓ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱭᱚᱯᱟᱞ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱚᱱᱟ ᱯᱚᱫᱽ ᱮ ᱵᱟᱹᱜᱤᱭᱟᱫ ᱛᱟᱭᱚᱢ ᱩᱱᱤ ᱫᱚ ᱜᱮᱞᱵᱟᱨ ᱟᱹᱱᱤᱡ ᱯᱷᱟᱭᱱᱟᱱᱥ ᱠᱚᱢᱤᱥᱚᱱ ᱨᱤᱱᱤᱡ ᱪᱟᱭᱨᱮᱛ ᱞᱮᱠᱟᱛᱮ ᱠᱟᱹᱢᱤᱭ ᱥᱟᱸᱵᱽᱲᱟᱣ ᱟᱠᱟᱫᱼᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱭᱚᱯᱟᱞ ᱞᱮᱠᱟᱛᱮ ᱠᱟᱹᱢᱤ ᱮᱫ ᱛᱩᱞᱩᱡ ᱩᱱᱤ ᱫᱚ ᱟᱹᱰᱤ ᱜᱟᱱ ᱫᱚᱨᱢᱟᱭ ᱧᱟᱢ ᱟᱠᱟᱫᱼᱟ ᱾ ᱑᱙᱙᱘ ᱥᱟᱞᱮ ᱠᱷᱚᱱ ᱑᱙᱙᱙ ᱥᱟᱞ ᱫᱷᱟᱹᱵᱤᱡ ᱳᱰᱤᱥᱟ ᱯᱚᱱᱚᱛ ᱨᱤᱱᱤᱡ ᱨᱟᱡᱽᱭᱚᱯᱟᱞ ᱟᱨ ᱒᱐᱐᱑ ᱥᱟᱞ ᱠᱷᱚᱱ ᱒᱐᱐᱒ ᱥᱟᱞ ᱫᱷᱟᱹᱵᱤᱡ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱨᱟᱡᱽᱭᱚᱯᱟᱞ ᱞᱮᱠᱟᱛᱮ ᱠᱟᱹᱢᱤᱦᱚᱨᱟᱭ ᱥᱟᱸᱵᱽᱲᱟᱣ ᱟᱠᱟᱫᱼᱟ ᱾ 

ᱥᱟᱹᱠᱷᱭᱟᱹᱛ